ศุกร์นี้เทรด3DW
KGI Broker#13 เตรียมออกส่วนเพิ่มของ DW 3 ตัว พร้อมกัน เข้าเทรดวันศุกร์ที่ 22 ต.ค. 53 นี้ และจัดประชุมวิสามัญผู้ถือหุ้น วันที่ 18 พ.ย. 53 เพื่อขยายวงเงินรวมในการเสนอขาย DW จากไม่เกิน 500 ล้านบาท เป็นไม่เกิน 1,000 ล้านบาท
20 ต.ค. 2553

KGI Broker#13 เตรียมออกส่วนเพิ่มของ DW 3 ตัว พร้อมกัน เข้าเทรดวันศุกร์ที่ 22 ต.ค. 53 นี้ และจัดประชุมวิสามัญผู้ถือหุ้น วันที่ 18 พ.ย. 53 เพื่อขยายวงเงินรวมในการเสนอขาย DW จากไม่เกิน 500 ล้านบาท เป็นไม่เกิน 1,000 ล้านบาท 
นส.นฤมล อาจอำนวยวิภาส ผู้ช่วยกรรมการผู้จัดการ บริษัทหลักทรัพย์ เคจีไอ (ประเทศไทย) จำกัด (มหาชน) เปิดเผยว่า ท่ามกลางความร้อนแรงของกระแสการลงทุนในกลุ่มบิ๊กแคป ซึ่งเป็นกลุ่มที่นักลงทุนไทย และต่างชาติให้ความสนใจเป็นอย่างมากในปัจจุบัน ประกอบกับการไหลเข้ามาของเม็ดเงินลงทุนของนักลงทุนต่างชาติ ทำให้กระแสความร้อนแรงของ ใบสำคัญแสดงสิทธิอนุพันธ์ (DW) ยังคงมีอยู่อย่างต่อเนื่อง 
KGI Broker#13 ผู้สร้างปรากฏการณ์ให้กับตลาดหุ้นไทยมาแล้วนับครั้งไม่ถ้วน  ล่าสุด กระแสความแรงของ DW ยังคงไม่หยุดยั้ง ในวันศุกร์ที่ 22 ต.ค. 53 นี้ KGI จึงได้ออกส่วนเพิ่มของ DW ทั้ง 3 ตัวพร้อมกัน (ADVA13CA SCC13CA และ TCAP13CA) เพื่อตอบสนองความต้องการของ   นักลงทุนจากวอลุ่มการซื้อขาย DW ในเดือนที่ผ่านมา
ทั้งนี้ ได้เสนอขาย DW ส่วนเพิ่มครั้งที่ 1 (Further Issue No.1) พร้อมกันถึง 2 ตัว คือ ADVA13CA อีกจำนวน 16 ล้านหน่วย และ SCC13CA อีกจำนวน 14 ล้านหน่วย  และเสนอขาย TCAP13CA ส่วนเพิ่มครั้งที่ 2 (Further Issue No.2)  อีกจำนวน 25 ล้านหน่วย DW ที่ออกเพิ่ม ไม่ได้มีผลกระทบให้ราคา DW ลดลงแต่อย่างใด เนื่องจากไม่ได้เป็นการออกหุ้นเพิ่มทุนใหม่ หากมองในทางตรงกันข้ามกลับเป็นการเพิ่มสภาพคล่อง เพิ่มความคึกคักให้ตลาดหุ้นไทยอีกทางหนึ่ง
นอกจากนี้ KGI ยังเตรียมจัดประชุมวิสามัญผู้ถือหุ้น เพื่อพิจารณา และอนุมัติการเพิ่มวงเงินรวมการเสนอขาย DW สูงสุด จากไม่เกิน 500 ล้านบาท เป็นไม่เกิน 1,000 ล้านบาท ในวันพฤหัสบดีที่ 18 พ.ย. 53 เวลา 15.00 น. ณ อาคารหอการค้าไทย-จีน แขวงยานนาวา เขตสาทร กทม.